Z A P I S N I K

16. sjednice Vijeća MO Studenski grad, od 19. rujna 2022. godine u prostorijama MO Studenski grad, s početkom u 19:30 sati



NAZOČNI ČLANOVI VIJEĆA:

1. RENATA HOFER
2. IVANA BUDIMIR
3. JOSIP JULARIĆ
4. MARIJA GEORGIEV
5. ZORAN PRERADOVIĆ
6. VJEKOSLAV MADUNIĆ
7. BORIS GNJIDIĆ


ODSUTNI ČLANOVI VIJEĆA:

· Dominik Rodić

OSTALI NAZOČNI:
· nema


Predsjedava: Renata Hofer, predsjednica Vijeća.

Zapisnik vodi: Renata Hofer, predsjednica Vijeća

Predsjednica utvrđuje prisutnost 7 od 8 članova Vijeća, što znači da Vijeće može pravovaljano odlučivati.

Predsjednica podsjeća članove Vijeća da su uz poziv primili zapisnik 15. sjednice. Pita ima li primjedbi na navedeni zapisnik. Nakon rasprave, zapisnik 15. sjednice jednoglasno je prihvaćen.
Zapisnik prihvaćen, 7 /8








Dopuna dnevnog reda:
1. Zahtjev gospodina Gorana Vlajića za jednokratno korištenje prostorija MO Studentski grad
2. Zahtjev Udruge umirovljenika za povremeno korištenje prostorija MO Studentski grad

Predsjednica predlaže dnevni red


D N E V N I    R E D:

1. Prijedlozi Vijeća Mjesnog odbora Studentski grad za Program građenja komunalne infrastrukture na području Grada Zagreba u 2023. - donošenje zaključka;
2. Prijedlozi Vijeća Mjesnog odbora Studentski grad za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.- donošenje zaključka;
3. Prijedlog prioriteta ulica za Izvedbeni program Zimske službe 2022/23. - donošenje zaključka;
4. Prijedlog lokacija za postavljanje spremnika za sol – donošenje zaključka;
5. Prijedlog za  rješavanje nepropisnog parkiranja u Ulici Vile Velebita kbr. 23 – donošenje zaključka;
6.   Zahtjev gospodina Gorana Vlajića za jednokratno korištenje prostorija MO 
                Studentski grad- donošenje zaključka;
          7.  Zahtjev Udruge umirovljenika za povremeno korištenje prostorija MO Studentski   
               Grad- donošenje zaključka;
          8.   Pitanja, prijedlozi i obavijesti.


[bookmark: _GoBack]Ad. 1) Prijedlozi Vijeća Mjesnog odbora Studentski grad za Program građenja komunalne infrastrukture na području Grada Zagreba u 2023
Predsjednica obavještava vijećnike o točki dnevnog reda. Nakon rasprave vijeće jednoglasno donosi:

Z A K LJ U Č A K

1. Uređenje takozvane potkove u ulici Vile Velebita koja bi uključivala zamjenu starih ploča novima te hortikulturalno urešenje cvijetnjaka kao i postavljanje biste hrvatske pjesnikinje Vesne Parun – k.č.br. 4217/1, cca 719 m kvadratnih površine
2. Uređenje psećeg parka na čestici k.č.br. 2914/1 k.o. Dubrava za što postoji projektna dokumentacija pod oznakom 68-20 (od prosinca 2020. godine)
3. Izrada projektne dokumentacije i uređenje čestice 4866/1 kao parkovne površine, cca 1255 m kvadratnih površine
4. Postavljanje nadstrešnice na ZET autobusnoj stanici u Dankovečkoj ulici između čestica 4853/1 te 9560/1
5. Postavljanje rasvjetnog stupa kod Dankovečke ulice 50A, k.č.br. 4217/1 (fotografija s točnom obilježenom lokacijom poslana je zajedno sa zapisnikom)
6. Uređenje dječjeg igrališta kod kućnog broja Vile Velebita 28, cca 1593 metara kvadratnih površine



Ad. 2) Prijedlozi Vijeća Mjesnog odbora Studentski grad za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023
Predsjednica obavještava vijećnike o točki dnevnog reda. Nakon rasprave vijeće jednoglasno donosi 


Z A K LJ U Č A K

1. Asfaltersko uređenje ulice Vile Velebita na mjestima gdje je potrebna sanacija, dužina ulice je cca 820 metara
2. Asfaltiranje rupa na pješačkom prijelazu kod rotora, k.č.br. 9560/1, označena lokacija poslana je kao prilog ovom zapisniku
3. Asfalatiranje šetnice u ulici Mate Lovraka, k.č.br. 2471/16, cca 399 m, označena lokacija poslana je kao prilog zapisniku 


Ad. 3 Prijedlog prioriteta ulica za Izvedbeni program Zimske službe 2022/23. 

Predsjednica obavještava vijećnike o prijedlogu. Nakon rasprave, Vijeće jednoglasno donosi

Z A K LJ U Č A K
Predlaže se čišćenje svih ulica na području Mjesnog odbora Studentski grad.
Podržava se dosadašnji Izvedbeni program čišćenja Zimske službe zajedno s prošlogodišnjim prijedlogom da se u isti uvrstite sljedeće ulice: 
Dankovečka 108a - 108d i Kopanička kao i pješačke staze između Ulice Mate Lovraka – Ulice Vile Velebita i Ulice Vile Velebita – Ulice Milovana Gavazzija.


Ad. 4) Prijedlog lokacija za postavljanje spremnika za sol
Predsjednica obavještava vijećnike o točki dnevnog reda. Vijeće jednoglasno donosi


Z A K LJ U Č A K
Predlaže se postavljanje spremnika za sol na sljedećim lokacijama:

1. Koledinečka kod autobusnih stanica;
2. Vile Velebita (kod kč.br. 40);
3. Koledinečka sa obje strane (tržnica, tri nebodera);
4. Dankovečka ulica kod kč.br 108;
5. Ulica Mate Lovraka kod križanja sa ulicom Zvonimira Ljevakovića;
6. Ulica Vile Velebita 10/3 (Mjesni odbor Studentski grad)



Ad. 5) Prijedlog za  rješavanje nepropisnog parkiranja u Ulici Vile Velebita kbr. 23
Predsjednica obavještava vijećnike o problemu nepropisnog parkiranja na pješakoj zoni i zelenoj površini. Budući da nitko nema primjedbu, Vijeće jednoglasno donosi

Z A K LJ U Č A K

Poziva se Gradski ured za obnovu, izgradnju, prostorno uređenje, graditeljstvo, komunalne poslove i promet da izlaskom na teren odredi koje bi bilo najbolje rješenje da vlasnicima vozila onemogući pristup navedenim površinama.
Ad. 6) Zahtjev gospodina Gorana Vlajića za jednokratno velike dvorane MO Studentski grad

Predsjednica obavještava vijećnike o zahtjevu. Nakon rasprave, Vijeće jednoglasno donosi


Z A K LJ U Č A K

Da se gospodinu Vlajiću odobrava korištenje prostorija Mjesne zajednice Studentski grad u srijedu 28. rujna od 20 do 22 sata u svrhu održavanja sastanka sa suvalsnicima zgrade u ulici Vile Velebita 8 i 8c

Ad.7) Zahtjev Udruge umirovljenika Dubrava za povremeno korištenje prostorija MO Studentski grad


Predsjednica obavještava vijećnike o zahtjevu. Nakon rasprave, Vijeće donosi s 5 glasova za i 2 glasa protiv


Z A K LJ U Č A K

Da se udruzi odobrava korištenje prostora od ponedjeljka do petka od 9-12 sati te svake druge subote od 15:00 do 22:00 sata. Udruzi se ne odobrava korištenje prostorija subotom od 9-12:00 sati



Ad 8) Pitanja, prijedlozi i obavijesti.



Dovršeno u 20:30 sati.

KLASA:024-08/22-03/1884
URBROJ:251-13-11-5-22-9
 
Zagreb, 19. rujan 2022.






	Zapisnik sastavila:

Ivana Budimir
	Predsjednica Vijeća 

Renata Hofer



